במציאות כה מורכבת ומאתגרת, ניצב בפנינו, מורי התקשורת ,יעד מרכזי ודרמטי: לחנך לתקשורת

ולא רק להעניק ידע עיוני או מעשי בתקשורת. אנחנו איננו עוד 'תחנה' ברצף הלימודים האקדמיים

בתחום התקשורת.

מטרתנו היא לחנך את תלמידנו לתקשורת ללא כחל וסרק, להבין ולפענח את שפת התקשורת

המדוברת והלא מדוברת האופפת אותנו מכל עבר ,משך כל שעות ערותנו. עלינו להטמיע בקרב

תלמידנו 'רפלקסים מותנים', הכוללים מערך שאלות ביקורתיות שעליהם לשאול כאשר הם

קוראים פוסט, ציוץ ,או מאזינים לידיעה משודרת, צופים בכתבה בפייסבוק ,או באחד מערוצי

התקשורת האלקטרוניים. עלינו לעורר ולחדד בקרבם את חוש הביקורת ולהפוך את הצורך לשאול

שאלות ל'טבע שני'.